Proteste masive în Serbia. Mii de persoane au ieșit în stradă cu pancarte pe care scria: ”Sângele este pe mâinile voastre” și ”Veți răspunde pentru asta”
Mii de susținători ai opoziției sârbe s-au adunat, marți, în orașul Novi Sad, pentru a protesta violent în urma accidentului mortal petrecut la gara locală, în care 14 persoane și-au pierdut viața. Manifestanții au acuzat neglijența și corupția guvernului, conform agenției Reuters.